ตลาดเกิดใหม่ คืออะไร
ตลาดเกิดใหม่ หรือ Emerging Market (EM) คือ กลุ่มประเทศที่มีศักยภาพการเติบโตทางเศรษฐกิจอย่างรวดเร็ว และเริ่มมีส่วนร่วมต่อตลาดการค้าโลกมากขึ้น ในรอบ 10 ปีที่ผ่านมา 67% ของการเติบโตของ GDP โลก มาจากประเทศในตลาดเกิดใหม่

ตัวอย่างกลุ่มประเทศในตลาดเกิดใหม่ แบ่งออกเป็น 4 ภูมิภาค คือ


1. เอเชีย : จีน อินเดีย ไต้หวัน เกาหลีใต้ มาเลเซีย ไทย เวียดนาม ฟิลิปปินส์ อินโดนีเซีย

2. ละตินอเมริกา : อาร์เจนตินา เม็กซิโก บราซิล ชิลี เปรู โคลัมเบีย

3. ยุโรปตะวันออก : สาธารณะรัฐเช็ก โปแลนด์ รัสเซีย ฮังการี ตุรกี

4. แอฟริกา/ตะวันออกกลาง : อียิปต์ ไนจีเรีย ลิเบีย อิสราเอล จอร์แดน แอฟริกาใต้

อย่างไรก็ตาม วิกฤตเศรษฐกิจโลกในปัจจุบัน ได้ทำให้การเติบโตของตลาดเกิดใหม่ต้องชะลอตัวลง หลายประเทศเปลี่ยนเป้าหมายเป็นการรักษาเสถียรภาพของเศรษฐกิจภายในประเทศ เพื่อให้รอดต่อมหันตภัยทางเศรษฐกิจที่กำลังเกิดขึ้นในอนาคตอันใกล้

ปัจจัยเสี่ยงต่อการเกิดวิกฤตการเงินของตลาดเกิดใหม่ในปัจจุบัน เศรษฐกิจโลกได้รับผลกระทบจาก 3 ปัจจัยหลัก คือ


1. การประกาศขึ้นดอกเบี้ยนโยบายของธนาคารกลางทั่วโลก โดยเฉพาะธนาคารกลางสหรัฐ (Fed) ที่อาจนำไปสู่ภาวะเศรษฐกิจถดถอย


2. สงครามรัสเซีย-ยูเครน ทำให้เศรษฐกิจยุโรปเสี่ยงเข้าสู่ภาวะถดถอย ราคาพลังงานทั่วโลกปรับตัวขึ้น ซึ่งเป็นตัวกระตุ้นให้เงินเฟ้อรุนแรงมากขึ้น


3. การระบาดของโควิด-19 ในจีน และจากนโยบาย Zero-Covid ของจีน ทำให้ห่วงโซ่การผลิตโลกหยุดชะงัก กดดันเศรษฐกิจโลกให้หดตัวลง
5.ความรู้ทางการเงิน,2.การวิเคราะห์ทางการเงิน & เศรษฐศาสตร์การเงิน